钦定古今图书集成/明伦汇编/官常典/第371卷 > 明
## 钦定古今图书集成/明伦汇编/官常典/第371卷 > 明

明太常寺设卿、少卿、寺丞，统典簿、博士、协律、赞礼之
属，而坛庙诸署皆领之。

按《明会典》：“太常寺正官卿一员，少卿二员，寺丞二员。”

〈注〉旧为司丞。或因事添设。无定员。

首领官：典簿二员。

〈注〉内隆庆三年革一员。万历十一年复设

属官博士二员。

〈注〉内万历九年裁一员。十一年复设

协律郎五员。

〈注〉旧二员。嘉靖间，增至五员。隆庆三年革二员。万历六年复。九年革一员。十一年复。

赞礼郎三十一员。

〈注〉旧六员，嘉靖间增至三十三员。隆庆三年革十五员。万历六年复。九年革五员。十一年复设三员，

《司乐》三十四员。

〈注〉旧二员。嘉靖间，增至三十九员。隆庆三年革三十一员。万历六年复。九年，革十二员。十一年，复设七员。

天地坛、祠祭署：

〈注〉旧有奉祀一员，祀丞二员。嘉靖三十七年革。

天坛、地坛、朝日坛、夕月坛各祠祭署。

〈注〉俱嘉靖九年设。

奉祀、祀丞各一员。

先农坛：祠祭署：

〈注〉旧为山川坛、藉田祠祭署。嘉靖九年改为“神祇坛”，万历四年改今名

长陵、献陵、景陵、裕陵、茂陵、泰陵、显陵、康陵、永陵、昭陵
各祠祭署奉祀、祀丞各一员。

牺牲所：

〈注〉旧有吏目一员，后革。

南京太常寺。卿一员。少卿一员

〈注〉万历九年革。十一年复设。

典簿一员，博士一员，协律郎二员。

赞礼郎六员：

〈注〉旧七员。嘉靖三十七年革二员。万历十一年、复设一员。

司乐二员：

“天地坛祠祭署”、奉祀一员。

〈注〉旧有祀丞一员。嘉靖三十七年革。

山川坛、藉田祠祭署奉祀、祀丞各一员。

孝陵祠祭署。奉祀一员。祀丞一员。

“杨王坟祠祭署。”奉祀一员。

〈注〉旧有祀丞一员，后革。

“徐王坟祠祭署”，奉祀一员，祀丞一员。

神乐观提点一员。

〈注〉旧有知观一员。嘉靖三十七年革。

凡上亲视牲，礼部尚书、侍郎与本寺卿、少卿导上至
牺牲所内正牛房香案前，北向立。餧牲官率军人牵
牛至香案西。卿奏“大祀牛犊过讫。”餧牲官率军人牵
北羊至香案西。卿奏“大祀北羊”过讫，东西正房军人
牵牛入。卿奏“备祭牲”讫，导上至鹿房前。卿奏“大祀鹿”
讫，导上至兔房前。卿奏“大祀兔”讫，导上至猪房前。卿
奏“大祀猪”讫、上至帷幕内少憩还宫。
凡祭祀及告庙、俱本寺博士、典簿或属官导驾。祭祀
六员。告庙四员。其奏礼、告辞及对引、本寺堂上官轮
流三员。

凡朝日、夕月，宗庙时享、祫祭，俱前一日进祝版。
凡遇朝会，本观提点班在僧录司左、善世之下、道录
司正一之上。知观班列于僧录司左、觉义之上、道录
司左、至灵之下。

凡乐舞仪节。本司令协律郎等官教习。每遇祭祀、先
期于本观演习

“圜丘坛，举麾协律郎二员。乐舞生七十二人，文舞生
六十四人，引舞二人，武舞生六十四人，引舞二人，执
事三十七人，典仪二人，传赞五人，通赞二人。正坛司
香官一员，捧帛一人，执爵一人，司尊一人。配位坛司
香官一员，捧帛一人，执爵一人，司尊一人。大明坛、夜
明坛、星宿坛、云雨风雷坛，司香四人，赞引四人，捧帛”
四人，执爵四人，司尊四人，烧香点烛共四十八人。
方泽坛举麾乐舞生同前。“执事三十四人，典仪二人，
传赞二人，通赞二人。正坛司香官一员，捧帛一人，执
爵一人，司尊一人。配位坛司香官一员，捧帛一人，执
爵一人，司尊一人。五岳坛、五镇坛、四海坛、四渎坛司
香四人，赞引四人，捧帛四人，执爵四人”，司尊四人，烧
香点烛共二十五人。

祈谷坛，举麾乐舞生同前。执事二十人，典仪二人，传
赞四人，通赞二人，司香官三员，捧帛三人，执爵三人，
司尊三人，烧香、点烛共三十八人。

朝日坛，举麾乐舞生同前。执事九人，典仪二人，传赞
一人，通赞二人，司香官一员，捧帛一人，执爵一人，司
尊一人，烧香、点烛共二十人。

夕月坛，举麾乐舞生同前。执事十四人，典仪二人，传
赞一人，通赞二人，正坛司香官一员，捧帛一人，执爵
一人，司尊一人，星宿坛司香一人，赞引一人，捧帛一
人，执爵一人，司尊一人，烧香点烛共二十人。

大享殿举麾乐舞生同前。执事十五人，典仪一人，传
赞六人，通赞二人，捧帛二人，执爵二人，司尊二人，烧
香、点烛共六十二人。

凡时享太庙，举麾乐舞生同前，执事五十七人，典仪
一人，通赞一人。正九坛捧帛九人，执爵，见用十六人。
旧十七人。司尊一人。亲王四坛，捧帛四人，斟酒四人。
功臣十六坛，捧帛十六人，斟酒四人，烧香点烛共六
人。祫祭捧帛添三人，执爵添六人。馀同前。

社稷坛，举麾乐舞生同前，执事十二人，典仪一人，通
赞一人，捧帛四人，执爵四人，司尊二人，烧香共十人。
帝社、帝稷坛，举麾乐舞生同前，执事八人，典仪二人，
通赞一人，捧帛二人，执爵二人，司尊一人。

先农坛举麾乐舞生同前。执事九人，典仪一人，通赞
一人，对引一人，读祝一人，捧帛一人，执爵一人，司尊
一人，捧接福酒胙二人，烧香四人。

凡每岁孟冬上旬、择日涤牲。用羊一豕一、致祭司牲
等神。牺牲在涤疾伤事例见礼部祠祭司

凡本寺合用祭器、从工部造成损坏、呈请修理。
凡每岁给赏乐舞生、并厨役物件、本寺俱先期面奏。
凡登坛厨役铺排、各给袍服巾帽鞋y及净衣。厨役
袍服、旧俱红色。铺排皂色、从工部成造、送本寺库收贮领用。其净衣、每名预给白棉布一疋。阔生绢一疋。
白绵八两、自行制造

计每年合用香帛诸物，各色制帛九百五十六段，续
添四百三十四段，今添至二千一百五十段。司礼监
领降香二千觔，黄熟香四百一十觔，马牙香一百二
十五觔，檀香五觔。俱供用库领烧香香饼。内府领黄
蜡三千觔，续添四千五百觔。丁字库领果品物料。宛、
大二县铺户买办芡实二百觔。任丘、河间二县采用
“鲊鱼、槁鱼。宛、大二县办用粢盛，神仓、恒裕仓支用，今
仍旧。藉田祠祭署办用芹、韭、葱、菜、酱、醋。藉田祠祭署
办用木柴五万五千觔，工部屯田司招商上纳。”
计牺牲所喂养各坛，每年祭祀牲口牛犊二百零四
只。和州、江浦县，河间、真定等府解用北羊八百零六
只，旧用三百五十二只，续添至今数。山东、山西淮安、
凤阳等府、解用山羊一百零九只，大名、顺德、广平三
府、解用猪九百七十九口，旧用五百口，续添至今数，
三课司抽分解用，及于太仓关银给铺户办纳。鹿二
十四只，工部派取解用兔二百一十六只，旧用一百
五十只，续添至今数，上林苑监办纳。及昌平、丰润等
州县解寺，给铺户办纳

计养牲草料：“菉豆一千八十石五斗六升，牛犊每只
日一升五合，北羊、山羊日各五合，旧用九百石，续添
至今数。黑豆七百八十三石八斗五升，牛犊每只日
一升五合，旧用六百五十石，续添至今数。黄豆九十
石，鹿每只日二升，旧一百石，今减糯稻谷二百五十
石，北羊每只日三合，旧用二百石，续添至今数。细草
五万包，牛犊每只日一包，北羊、山羊四只日一包，豆
鞂一万五千觔，鹿每只日三觔。”旧用二万五千觔，今
减糠麸七百五十六石，猪每口日五升，《续添》。

“计每年各坛合用柴炭：圜丘柴一万二千五百觔，烧
香炭二百觔；方泽柴一万觔，烧香炭一百觔；祈谷柴
三千觔，烧香炭一百觔：俱尽减朝日坛柴二千觔，烧
香炭五十觔；夕月坛柴四千觔，烧香炭五十觔；神祇
坛柴一万一千觔，尽减太庙时享并岁暮行祫祭礼，
共柴七万八千觔，减柴三千觔。社稷坛春秋二祭共
柴六千觔。帝社、帝稷坛，春秋二祭，共柴六千觔，减柴
一千觔。先师孔子庙，春秋二祭，共柴五千六百觔。历
代帝王庙，春、秋二祭，共柴一万四千觔。太岁、月将等
神，孟秋季冬二祭，共柴八千觔，烧香炭七十觔。先农
坛柴一千觔。先蚕坛柴一千觔。经筵开讲，春秋二祭，
共柴一千觔。启圣公孔氏，春秋二祭”，共柴四百觔。都
城隍等神、并姚恭靖公影堂、共柴一千六百觔。佐圣
夫人等处、并灵济宫等宫、共柴五万五千二百觔。以
上柴、俱工部招商炭宛大二县铺户送纳

计先年登坛厨役该给制造净衣物件：阔生绢七百
疋。承运库领阔白棉布七百疋；甲字库领白绵三百
五十觔；“丙”字库领钞二万一百四十贯；天财库领乐
舞生该给数目，具《神乐观》。

计增制四郊登坛厨役袍服、净衣、数目：袍服：圜丘用
天青色，方泽用黑绿色各三百套；朝日坛用红色、夕
月坛用玉色，各二百套净衣：冬至用绵袄、绵裤、布裙
夏至用苎各三百套；春分、秋分俱用绢夹袄、布裙、布
裤各二百套

计各项人役名数：厨役旧一千二百二十一名，今一
千三百名。内铺排八十八名。圜丘坛户二十五名。方
泽、祈谷、朝日、夕月、先农、太岁等坛各坛户二十名。历
代帝王庙庙户二十名。城隍庙庙户四十名。牺牲所
养牲军三百二十名。

计各坛庙每月洒扫日期：“圜丘，方泽，朝日、夕月神祇，
太岁坛，月朔日，宗庙社稷，初十、十四、二十、二十九日。”
南京太常寺，“凡南京各陵庙岁时祭祀，俱本寺掌行。
凡遇登极及灾异及修理坛陵、庙社、城垣祭告诸神，
俱本寺掌行。”

凡皇陵祖陵、杨王坟、徐王坟、四祠祭署、俱附籍本寺。
凡本寺铺排、岁于厨役内点充坛夫。应天府属县均
徭、佥充陵户。应天府附近民人、拨充庙户、坛户。京卫
革役老军佥充。许户下馀丁替役

凡乐舞生、旧额三百名。嘉靖三十二年、裁革十名。三
十六年、裁革二十名。今止存二百七十名

凡厨役初每名月给粮一石。景泰元年、有家小者、月
支米六斗。无家小者、支米三斗。弘治十一年、奏添二
斗，实支八斗。十五年、仍减二斗。正德二年、又复支八
斗。七年、又减二斗。今实支米六斗

凡旗军、每名月给米一石。岁给冬夏布三疋。官盐一
十二觔。钞七十五贯

计每岁本寺职行祭祀：孝陵三祭，并行香四次，懿、文
陵九祭、五祀六祭。

历代帝王庙一祭。嘉靖九年罢

先师孔子二祭，并朔望行释菜礼。中山武宁王五祭，
功臣庙五祭，忠烈、武顺、昭灵嘉祐王等庙五祭，普济
禅师一祭，真武庙二祭，天妃宫二祭，祠山广惠王庙二祭，蒋忠烈王庙二祭，汉寿亭侯庙二祭，五显灵顺
庙一祭。

计牺牲所喂养，每年合用牲只牛犊一十五只。和州
江浦县解

北羊四十只。陕西西安府解

山羊一百四十只。“湖州府解一百只。宁国府解四十
只”

猪二百一十四口，“宣课司抽分。”

鹿三只宁国府解。

兔四十六只。应天府属县猎户、纳

计每年合用香帛诸物：降香一百六十觔二两，速香
四十九觔，马牙香二觔八两，浇烛黄蜡二百觔。以上
俱太常寺关领。

浇烛香油、五百七十七觔五两。上元江宁县纳
各色制帛二百九十五段。南京司礼监领

时果椒笋粉糖等项，上元江宁县买办。

面酱醋等。籍田祠祭署支酒、用一千三百七十一瓶。
南京光禄寺支

计送南京光禄寺供荐品物。正月，韭菜一十觔，生菜
一十觔，荠菜一十觔，鸡子三百个，鸭子三百个。二月，
芹菜七觔，薹菜一十五觔，蒌蒿七觔，子鹅二十二只。
三月，茶叶鲜笋一十五觔，鲤鱼二十五觔。四月，樱桃
一十五觔，杏子一十八觔，青梅二十觔，王瓜一百八
十个，雉鸡六只，猪二口。五月，桃子一十五觔，李子一
“十五觔，又夏至李子五十觔，林檎一十五觔，茄子二
百五十个，大麦仁四斗，小麦面八十觔，小麦仁五斗，
嫩鸡二十只，六月莲蓬一百六十个，甜瓜三十个，西
瓜三十个，冬瓜一十八个，七月枣子一十二觔，葡萄
一十二觔，雪梨二十觔，鲜菱一十二觔，芡实一十觔，
八月藕三十枝，芋苗二十觔，茭白二十觔，嫩姜二十
五觔，粳米三斗，粟米一斗，穄米二斗，鳜鱼一十五觔，
九月橙子二十觔，栗子二十觔，小红豆三斗，砂糖一
觔八两，鳊鱼一十五觔，十月柑子二十五觔，橘子二
十五觔，山药四十觔，活兔六只，蜜一觔。十一月甘蔗
一百三十根，鹿一只，獐一只，雁六只，荞麦面四十觔，
小红豆一斗一升，黑砂糖一觔四两，十二月菠菜二
十五觔，芥菜二十五觔，白鱼四十觔，鲫鱼二十五觔，
计解送太常寺，转送光禄寺，供荐品物：二月子鹅二
十二只，三月笋一十五觔，四月青梅二十觔，七月雪
梨二十觔，八月茭白三十觔，九月橙子二十觔，十月
柑子二十五觔，十一月甘蔗一百三十根，馀月无
计。本寺牺牲所喂养牲口草料等物：菉豆六百石，近
查每岁约用三百馀石，见有馀积。议暂征折色黄豆
二百石，近查每岁约用八十馀石，见有馀积。议暂征
折色糯稻谷五十石，近查每岁约用三十馀石，见有
馀积。议暂征折色稻草一万五千包，每岁约用八千
馀包原征折色豆鞂七千觔酒糟七万五千”觔。《米糠》
九百五十石。《麸皮》九百五十石。

计每月督令铺排厨役打扫坛庙日期：天地坛初二、
十二、二十二日，太庙初十、十四、二十及三十日，孝陵
十三、二十九日。

计诸色人役数：“厨役旧额三百馀名，今裁革，止存一
百六十名。铺排二十四名，天地坛坛夫一十五名，山
川坛坛夫一十五名。孝陵陵户二十名。帝王功臣等
十庙庙户一十五名，龙江坛坛户三名。蒋庙庙户二
名。天妃宫庙户十名。牺牲所养牲军一百一十名。”

### 太祖洪武元年置太常司

按《明会典》：“国初置太常司正三品，衙门设卿、少卿、司
丞、博士、典簿、协律郎、赞礼郎、司乐、太祝等官，及祠祭
署署令、署丞，职事祭祀之事。”

洪武三年。置神牲所。设廪牺令大使副使等官
按《明会典》云云。

洪武四年、革神牲所。

按《明会典》云云。

洪武七年、设典乐

按《明会典》云云。

洪武十二年始置神乐观。设提点等官及乐舞生
按《明会典》：“洪武十二年置神乐观。设提点知观。专管
乐舞生。以供祀事。属之太常寺”云。

凡各坛乐舞生。洪武初、令选道童为之。额设六百名，
专备大祀宗庙、社稷、山川、孔子、及各山陵供祀之用。
十二年、诏“神乐观道士、许养徒弟。其馀庵观不许。”
洪武十三年、诏武臣子弟习乐舞

按《明会典》：“洪武初，选用道童，后乐生用道童、舞生，以
军民俊秀子弟为之。十三年，诏公侯及诸武臣子弟
习乐舞之事，又令礼部拣选乐舞生有过失病者，放
归为民。”

洪武二十四年。改祠祭署令为奉祀署丞为祀丞
按《明会典》云云。

洪武三十年。改太常司为太常寺。司丞为寺丞
按《明会典》云云

### 惠宗建文四年革太祝

按：《明会典》：“洪武三十五年革太祝”〈即建文四年〉

### 成祖永乐十八年题乐舞生随驾于燕

按《明会典》。“永乐十八年题乐舞生三百名，随驾于燕。
定都后，额设五百二十七名。”

### 宣宗宣德七年奏建太常寺

按《宣德实录》：宣德七年八月，行在太常寺奏：“永乐中，
本寺寄处故元万寿宫承庆堂，祭器神帛品物皆贮
于内，请别建置。”上谕工部尚书吴中曰：“太常专奉神
明，亟寻洁净之处。从之。”

按《明一统志》：“太常寺在后府南，典簿厅附焉。外有神
乐观、牺牲所，各祠祭署亦附焉。”

### 世宗嘉靖九年定太常寺一应职守

按《明会典》：凡每岁祭祀日期，本寺官预于岁前十二
月初一日，奉天殿〈今皇极殿〉具奏。以正月大祀天地为首。
嘉靖九年、令冬至前具奏、以大祀圜丘为首

凡大祀圜丘、先期五十日、题请。大祀方泽、先期一月、
题请本寺官择吉日、诣牺牲所涤牲。属官每日一员
轮涤

凡大祀天地，旧制，先于奉先殿，恭请太祖高皇帝、成
祖文皇帝配享。嘉靖九年更定，冬至大祀天于圜丘，
夏至大祀地于方泽，启蛰祈谷于上帝，俱奉太祖高
皇帝配。后祈谷礼行于元极宝殿，不奉配。今不行。前
正祭三日，告请于太庙，行一献礼。

凡大祀牲。旧于正祭前一月朔日、大驾诣牺牲所亲
视。自后各堂上官以次看视。本寺预取职名具奏。仍
各具手本知会。嘉靖九年、令“冬夏至大祀及祈谷礼、
俱正祭前五日、上亲视牲。”以后本寺奏请钦定大臣
每日一员轮视

凡大祀天地、及朝日夕月、各坛分献官、本寺预取职
名、具奏请旨点定、各具手本知会。仍揭榜于《神乐观》
前通知

凡大祀天地、及祈谷于上帝、前四日、本寺官进祝版、
及铜人、并上殿奏“斋戒。”前二日、同光禄寺官奏“省牲。”
次日同复命

凡时享并祫祭。前三日、本寺官进铜人、并上殿奏“斋
戒。”前一日同光禄寺官奏“省牲。”次日同复命。惟《秋享》
前二日奏“省牲。”次日同复命

凡朝日夕月、前三日、本寺官进铜人、并上殿、奏斋戒。
前二日、同光禄寺官奏“省牲。”次日同复命

凡祭社稷。前四日、本寺官进祝版。铜人奏《斋戒》。前三
日同光禄寺官奏“省牲。”次日同复命

凡乐舞仪节。本司令协律郎等官教习。每遇祭祀、先
期于本庙演习

凡大祀天地，举麾协律郎一员。乐舞生七十二人，文
舞生六十四人，引舞二人，武舞生六十四人，引舞二
人，执事一百二十三人，典仪一人，传赞五人，通赞二
人，罍洗八人。正殿四坛，捧帛四人，执爵四人，司尊三
人。内垣四坛，捧帛等共十六人。外垣二十坛，捧帛等
八十人，烧香共六十八人，点烛共十二人。嘉靖九年
更定。

先师孔子庙，举麾协律郎一员。乐舞生七十二人。嘉
靖九年，陵用四十八人，文舞生六十六人，内引舞二
人。嘉靖九年，改用六佾。凡三十八人。执事三十三人，
典仪一人，通赞一人，罍洗三人，对引一人。正坛：捧帛
一人，执爵一人，司尊一人，四配：捧帛四人，执爵四人。
十哲二坛：赞引二人，捧帛二人，执爵二人，司尊二人。
两庑与十哲同，共用八人，烧香共三人。

凡乐舞生执事人等、岁用米麦等物。俱从户部拨送
本观收贮。嘉靖九年奏准、每岁木柴、每名折支银六
钱九分四釐。于节慎库关领

南京神乐观凡每年本观乐舞生三百五十名、该用
绵布一千五十疋绢三百五十疋绵一百七十五觔。
关太常寺、奏行南京户部、转行甲字等库、关支盐三
千觔柴一十五万五千四百觔。南京户部工部、关支
秋粮米二千石小麦六百石黄豆一百六十石芝麻
三十石碾米牛用稻草一千五百包直隶常州等府
武进等县送纳。嘉靖九年题准革去乐舞生五十名，
存留三百名，每名月支米三斗；官二员，每员月支米
一石五斗。共该支米一千一百一十六石。各陵寝时
祭，每岁共支行粮米九石八斗三升。历代帝王庙一
祭，每名支行粮米一升，共米二石八斗四升。后帝王
庙罢祭，行粮不支。文庙二祭，每名支“行粮米一升，共
米三石五斗六升。正旦、中元、清明三节”，每名一斗五
升，共米四十五石。通计米一千一百七十七石。每遇
闰月，加米九十三石。岁支小麦三百八石，黄豆一百
三十七石，芝麻二十六石，食盐二千六百觔，柴一十
二万三千觔，绢三百疋，绵布九百疋，苎布九百疋，白
绵一百五十觔。其碾米牛，自买稻草。

是年、令“凡祭天地日月、袍服”各按其色。其净衣、各随
时寒暖、俱工部造、送本寺收贮给用凡各坛内外神库斋宫、及各天门、巡视守宿。每日每
处、泒拨坛户三名

凡郊坛墙垣内外、每年十月内、奏行兵部拨军士二
千名、委官管领爬沙、及于各坛洒扫。合用扫帚柳箕
木掀荆筐等项。俱顺天府出办

凡本寺官吏俸粮。旧于礼部带支。后奏准、本寺自行
收支。今于禄米仓关支

嘉靖十年又定太常寺一应职守。

按《明会典》，“凡祭云雨风雷、岳镇海渎、太岁、月将、城隍
之神。”旧于山川坛，祭前三日，本寺官同礼部官诣城
隍庙发咨文，咨请各该神祇，次日同复命。嘉靖十年，
改祭城隍神于本庙，肇建神祇坛，以祭云雨风雷、岳
镇海渎等神。惟太岁、月将祭如初。

是年令大祀圜丘前一日，奉天殿设案及祝帛舆及
香亭。本寺卿捧进祝版。上亲填毕、卿捧安于舆。又进
玉帛并香，上亲寘于篚、卿捧安于舆。配位玉帛同。上
焚香叩头毕，锦衣卫官校舁舆行。卿随至坛、奉安于
神库。

凡祭祀、分献官、陪祭官祭服、旧于本寺关领。祭毕、送
寺贮库。嘉靖十年、令文官五品、武官都督以上、俱照
《钦定祭服》式自造

凡大祀、执事官员、并厨役人等、悬带牙牌、本寺于尚
宝司关领、给散。供事毕日、本寺交送尚宝司收贮。
凡荐新品物、每月本寺官于御前奏过、送光禄寺供
荐品物数目

凡各祭祀供养。本寺官先期具奏、遣官行礼

凡正旦、清明、中元、孟冬、冬至、岁暮、忌辰、《万寿圣节》、遣
官诣陵祭祀。前十日具奏

凡忌辰、先二日、本司堂上官面奏

凡册立册封冠婚等项、祭告天地、宗庙社稷、本寺俱
先期具奏。至期遣官行礼

凡亲王之国，并来京还国、俱祭告于承天门外。谒辞
陵寝、并各合祀《旗纛》等神、各有祭祀。俱本寺掌行。
凡营造宫殿等项，祭告天地宗庙、社稷神祇、“后土”、司
工《立木》告成，及修造在京庙宇桥梁、各有祭祀。俱本
寺掌行

凡岁时旱潦、及命将出师等项、祭告天地宗庙、社稷
神祇、俱本寺掌行

凡大丧《礼》、有祭祀、本寺掌行

是年，议准“各处解纳牛犊，除和州、江浦等处仍解本
色，其河南及保定、真定、永平、河间等府，俱照召商价
银则例”，改收折色，解寺会官验秤，候收买供用。
嘉靖　年，裁定乐舞生额数。

按《明会典》：“嘉靖年间，建世庙四郊、太岁神祇坛及九
庙，供用乐舞生二千二百名。后裁革八百馀名，止存
一千三百五十三名。”

嘉靖三十年，酌定乐舞生名数：

按《明会典》。三十年题准陵祀日增，酌定用乐舞生一
千一百五十三名，其馀二百名仍革去，永为定例。
嘉靖三十二年，裁酌定乐舞生名数。

按：《明会典》：“凡乐舞生，旧额三百名。嘉靖三十二年，裁
革十名。”

嘉靖三十六年，裁酌乐舞生定额。

按：《明会典》三十六年，裁革乐舞生二十名。今止存二
百七十名。

### 穆宗隆庆元年议准太常寺少卿俱于进士内选用道流不得冒滥

按：《明会典》云云。